
ОБЩИНСКИ СЪВЕТ – НЕДЕЛИНО
4990, гр. Неделино, ул. „Александър Стамболийски”, №104
 Тел.: 03072/9233
http://www.nedelino.bg , e-mail: obs_nedelino@abv.bg 

П Р О Т О К О Л
№ 40
Днес 22.02.2018 г. от 14.00 часа в заседателната зала на Община Неделино се проведе РЕДОВНО ЗАСЕДАНИЕ на ОБЩИНСКИ СЪВЕТ – ГР. НЕДЕЛИНО.
От общо 13 общински съветници, на заседанието присъстваха:11. Отсъстват: г-н Асен Белев и  г-н Стоян Беширов.
Инж. Стойко Еленов – Председател на ОбС: Уважаеми колеги общински съветници, уважаеми г-н Зам. Кмет, уважаеми гости,  днешното заседание на Общински съвет е свикано на основание чл. чл.23, ал.4, т.1 от Закона за местното самоуправление и местната администрация, чл. 53А ал. 1, т.1  от Правилника за организацията и дейността на ОбС гр.Неделино. Дневния ред Ви е раздаден предварително. Към него искам да предложа да влезнат следните докладни: т.6 да стане Докладна записка от Боян Кехайов – Кмет на община Неделино, относно: Приемане на Общинска стратегия за личностно развитие на децата и учениците в община Неделино 2018 – 2020 година, точка 7 да стане: Докладна записка от Боян Кехайов – Кмет на община Неделино, относно:  Изтичане  срока на Договор №21/04. 04. 2013г. за наем на обект:”Клинична лаборатория”, находящ се на първия етаж в сградата на бивше „Ученическо общежитие”, т. 8:Докладна записка от инж. Стойко Еленов – Председател на Общински съвет гр. Неделино, относно: Отмяна на Решение № 526/07.12.2017 г., прието с Протокол №35, т 9: Докладна записка от инж. Стойко Еленов – Председател на Общински съвет гр. Неделино, относно: Отмяна на Решение №547/29.01.2018 г. на Общински съвет – Неделино, проведено на 29.01.2018г. по Протокол №39, върнато като незаконосъобразно  за ново обсъждане, т.10: Докладна записка от Стойко Еленов – Председател на Общински съвет – гр. Неделино, относно: Приемане на решение по Разпореждане №82/30.01.2018г. на Окръжен съд Смолян по НОХД №125/2017г., за конституиране или отказ за конституиране на Общински съвет гр. Неделино, като граждански ищец по НОХД №125/2017г. по описа на Окръжен съд гр. Смолян и т. 11 Други.
	Имате ли предложения по дневния ред? Ако няма, предлагам да преминем към гласуване. Който е съгласен днешното заседание да се проведе по така предложения от мен дневен ред  с тези допълнения , моля да гласува.

Присъстват: 11		
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0, приема се
След  проведеното гласуване, Общинският съвет прие заседанието да протече при следния
Д Н Е В Е Н   Р Е Д:
1. Докладна записка от Боян Кехайов – Кмет на Община Неделино, относно: Провеждане на редовно заседание на Общото събрание на Асоциацията по В и К на обособена територия, обслужвана от „Водоснабдяване и канализация“ ЕООД, гр. Смолян.

	Докладва: Кмет на община Неделино
    Становище: ПК1 Бюджет и финанси 

2. Докладна записка от Боян Кехайов – Кмет на Община Неделино, относно: Частично изменение в структурата на Общинска администрация в Община Неделино и Мероприятия към нея. 

   Докладва: Кмет на община Неделино
 Становище: ПК1 Бюджет и финанси 

3. Докладна записка от Боян Кехайов – Кмет на Община Неделино, относно: Отчет за командировъчните разходи на кмета на Община Неделино за периода 01.10.2017 г. – 31.12.2017 г.
                                            Докладва: Кмет на община Неделино
           Становище: ПК1 Бюджет и финанси

    4.  Разглеждане на Отчет за дейността на Местната комисия за борба срещу противообществените прояви на малолетни непълнолетни, при Общинска администрация  -  гр. Неделино, област Смолян за 2017 г.

	                         Докладва: Кмет на Община Неделино
                              Становище: ПК6 Борба с корупцията, злоупотреба с                                     общински   средства, противообществени прояви, обществен ред и сигурност
                                               
 5. Разглеждане на Информация за дейността на РС „ПБЗН“ – Златоград през  периода на 2017г. 
                                               
                                                          Докладва: Кмет на Община Неделино 
                                                          Становище: Бюджет и финанси

6. Докладна записка от Боян Кехайов – Кмет на община Неделино, относно: Приемане на Общинска стратегия за личностно развитие на децата и учениците в община Неделино 2018 – 2020 година.

                 7.   Докладна записка от Боян Кехайов – Кмет на община Неделино, относно:  Изтичане  срока на Договор №21/04.04.2013г. за наем на обект:”Клинична лаборатория”, находящ се на първия етаж в сградата на бивше „Ученическо общежитие”.

8. Докладна записка от инж. Стойко Еленов – Председател на Общински съвет гр. Неделино, относно: Отмяна на Решение № 526/07.12.2017 г., прието с Протокол №35  

9. Докладна записка от инж. Стойко Еленов – Председател на Общински съвет гр. Неделино, относно: Отмяна на Решение №547/29.01.2018 г. на Общински съвет – Неделино, проведено на 29.01.2018г. по Протокол №39, върнато като незаконосъобразно  за ново обсъждане.

10. Докладна записка от Стойко Еленов – Председател на Общински съвет – гр. Неделино, относно: Приемане на решение по Разпореждане №82/30.01.2018г. на Окръжен съд Смолян по НОХД №125/2017г., за конституиране или отказ за конституиране на Общински съвет гр. Неделино, като граждански ищец по НОХД №125/2017г. по описа на Окръжен съд гр. Смолян.

11. Други

Инж. Стойко Еленов – Председател на ОбС: Предварително искам да вмъкна, че на днешното заседание присъстват 11 общински съветника, отсъстват: г-н Стоян Беширов и г-н Асен Белев, който се обади, че ще отсъства по семейни причини. Така, че имаме необходимия кворум. Преминаваме по дневния ред.

ПО ТОЧКА ПЪРВА: Докладна записка от Боян Кехайов – Кмет на Община Неделино, относно: Провеждане на редовно заседание на Общото събрание на Асоциацията по В и К на обособена територия, обслужвана от „Водоснабдяване и канализация“ ЕООД, гр. Смолян.
Инж. Стойко Еленов – Председател на ОбС: Давам думата на г-н Здравко Димитров – Зам. Кмет на Община Неделино да докладва. 
Г-н Здравко Димитров – Зам. Кмет на Община Неделино: Уважаеми г-н Председател, уважаеми дами и господа общински съветници, уважаеми съграждани, на Вашето внимание предлагам докладна записка от кмета на Община Неделино във връзка с провеждане на редовно заседание на Общото събрание на Асоциацията по В и К на обособена територия, обслужвана от „Водоснабдяване и канализация“ ЕООД, гр. Смолян. Докладната е пред Вас и зачитам проекто решението: 

	Общински съвет гр. Неделино, след като обсъди мотивирано предложение на кмета на община Неделино – Боян Кехайов и на основание чл. 21, ал.1, т. 23 от ЗМСМА  и  чл. 198е, ал. 3 и ал. 5  от Закона за водите и чл. 5, ал.5, и ал. 6 от Правилника за организацията и дейността на асоциациите по водоснабдяване и канализация:
I. Дава мандат на Кмета на община Неделино, в качеството  му на представител на общината в Асоциация по ВиК на обособената територия, обслужвана от „Водоснабдяване и канализация" ЕООД, гр. Смолян, за представяне позицията на общината по точките от дневния ред на предстоящото на 07.03.2018 г. заседание, както следва:
1.  Дава мандат на кмета на община Неделино за представяне позицията на общината при обсъждане на Отчета на бюджет на Асоциация по ВиК – Смолян за 2017 г. и  да  приеме така представения отчет.
2. Дава мандат на кмета на община Неделино за представяне позицията на общината при обсъждане на Отчета за дейността  на Асоциация по ВиК – Смолян за 2017 г. и да приеме така представения отчет.	
3. Дава мандат на кмета на община Неделино за представяне позицията на общината при обсъждане на Отчета на направените инвестиции от оператора „Водоснабдяване и канализация“ ЕООД, гр. Смолян за 2017 г. и да приеме така представения отчет.
4. Дава мандат на кмета на община Неделино за представяне на позицията на общината при обсъждане на Проекта на бюджет на Асоциация по ВиК – Смолян за 2018 г. и да приеме така представения бюджет.
5. Дава мандат Да приеме Инвестиционна програма за 2018 г. на оператора – „Водоснабдяване и канализация“ ЕООД, гр. Смолян.
II.  При невъзможност кметът на община да участва в заседанието на общото       събрание на Асоциация по ВиК на обособената територия, обслужвана от „Водоснабдяване и канализация" ЕООД, гр. Смолян, което ще се проведе на 07.03.2018 г., Общински съвет гр. Неделино  упълномощава г-н Здравко Димитров – Заместник Кмет на Община Неделино	 за представител на общината,  който да участва в заседанието и да изрази горепосочената позиция. 
Инж. Стойко Еленов – Председател на ОбС: Давам думата за становище на Председателя на ПК1 Постоянна комисия Бюджет и финанси – г-н Бабачев. 
Г-н Сашо Бабачев: Уважаеми г-н Председател, уважаеми колеги, уважаеми г-н Зам. Кмет, уважаеми гости, след обсъждане с 4 гл. „за“, 0 „против“ и 0 „въздържали се“, комисията дава следното становище: Комисията одобрява докладната записка и проекта за решение. 
Инж. Стойко Еленов – Председател на ОбС: Колеги, желае ли някой да вземе отношение? Г-н Младенов, заповядайте!
Д-р Румен Младенов: С това гласуване ще дадем мандат и гласуваме доверие за нещо, което все още не сме го видели – бюджета на ВиК дружествата. 
Г-н Здравко Димитров – Зам. Кмет на Община Неделино: Имате го приложен отчета.
Д-р Румен Младенов: Говорим за проекто - бюджета, който ще бъде гласуван тепърва, за инвестиционните намерения. Идеята ми е както и друг път съм споменавал задължително мандатоносителят или зам. кмета да поставят въпроса за подмяна на всички интернитови и азбестови тръби на територията на община Неделино. Без оглед, че сега в момента може да има по-приоритетни неща. Тези, които пием вода нямаме намерение повече да чакаме,   20 %  от населението да заболеят от рак, за да се сетим, че трябва да ги сменим тези тръби. За това излишно да се запише, че държим на това, като условие. 
Инж. Стойко Еленов – Председател на ОбС: Това ще го запишем в протокола и нека кметът  да го има като ангажимент. 
Г-н Здравко Димитров – Зам. Кмет на Община Неделино: Благодаря, г-н Младенов! Аз мога ли да добавя и да се подобри водохващането на всички водоизточници, плюс узаконяването на тези водоизточници. Знаете последните проливни дъждове, какво замътване се беше получило на водата, това е всеки път. Това ще е от наша страна, като   основно искане, както от кмета, така и аз като упълномощено лице,  ще държа на тези неща, които и Вие  и всички  ние ги искаме към „ВиК“ Асоциацията. Благодаря, Ви! 
Инж. Стойко Еленов – Председател на ОбС: Някой друг да вземе отношение? Ако няма да преминем на гласуване. Който е съгласен предложения проект за решение да стане решение, моля да гласува!
Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов,  д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 0 , се прие 
РЕШЕНИЕ 
№ 555

	Общински съвет гр. Неделино, след като обсъди мотивирано предложение на кмета на община Неделино – Боян Кехайов и на основание чл. 21, ал.1, т. 23 от ЗМСМА  и  чл. 198е, ал. 3 и ал. 5  от Закона за водите и чл. 5, ал.5, и ал. 6 от Правилника за организацията и дейността на асоциациите по водоснабдяване и канализация:
I. Дава мандат на Кмета на община Неделино, в качеството  му на представител на общината в Асоциация по ВиК на обособената територия, обслужвана от „Водоснабдяване и канализация" ЕООД, гр. Смолян, за представяне позицията на общината по точките от дневния ред на предстоящото на 07.03.2018 г. заседание, както следва:
1.  Дава мандат на кмета на община Неделино за представяне позицията на общината при обсъждане на Отчета на бюджет на Асоциация по ВиК – Смолян за 2017 г. и  да  приеме така представения отчет.
2. Дава мандат на кмета на община Неделино за представяне позицията на общината при обсъждане на Отчета за дейността  на Асоциация по ВиК – Смолян за 2017 г. и да приеме така представения отчет.	
3. Дава мандат на кмета на община Неделино за представяне позицията на общината при обсъждане на Отчета на направените инвестиции от оператора „Водоснабдяване и канализация“ ЕООД, гр. Смолян за 2017 г. и да приеме така представения отчет.(
4. Дава мандат на кмета на община Неделино за представяне на позицията на общината при обсъждане на Проекта на бюджет на Асоциация по ВиК – Смолян за 2018 г. и да приеме така представения бюджет.
5. Дава мандат Да приеме Инвестиционна програма за 2018 г. на оператора – „Водоснабдяване и канализация“ ЕООД, гр. Смолян.
II.  При невъзможност кметът на община  да участва в заседанието на общото       събрание на Асоциация по ВиК на обособената територия, обслужвана от „Водоснабдяване и канализация" ЕООД, гр. Смолян, което ще се проведе на 07.03.2018 г., Общински съвет гр. Неделино  упълномощава г-н Здравко Димитров – Заместник Кмет на Община Неделино	 за представител на общината,  който да участва в заседанието и да изрази горепосочената позиция.

     ПО ТОЧКА ВТОРА: Докладна записка от Боян Кехайов – Кмет на Община Неделино, относно: Частично изменение в структурата на Общинска администрация в Община Неделино и Мероприятия към нея. 
     Инж. Стойко Еленов – Председател на ОбС: Заповядайте, г-н Димитров!. 
Г-н Здравко Димитров – Зам. Кмет на Община Неделино: Уважаеми г-н Председател, дами и господа общински съветници, уважаеми гости,  на Вашето внимание предлагаме  Докладна записка от Боян Кехайов – Кмет на Община Неделино, относно: Частично изменение на структурата на Общинска администрация в община  Неделино и мероприятията към нея. Ще Ви зачета единствено това, което предлагаме като промяна в структурата на администрацията, както следва:
І. Дейност 122 – Общинска администрация
1. Длъжността - Главен експерт „Проекти и програми“ – 1 бр.от служебно правоотношение да преминат трудово правоотношение и  да се трансформират в следната  длъжност: Гл.експерт "Отчетност по програми и проекти-трудово
2. Длъжност Главен специалист „Програми и мерки по заетост“ от отдел Дирекция „Правно нормативно обслужване, обществени поръчки, образование, култура, здравеопазване и социални дейности“ да премине отдел „ Планиране и разработване на проекти“.
3. Длъжността Главен специалист „Гражданска защита и Пожарна безопасност и защита на населението“ от Дирекция „Строителство и благоустройство на територията“ да премине във Функция II "Отбрана и сигурност" - Дейност 282 "Отбранително-мобилизационна подготовка, поддържане на запаси и мощности".
4. Главен експерт "Общинска собственост , разпореждане с общинско имущество, транспорт и съобщения" да се трансформира в длъжност Главен експерт "Общинска собственост, разпореждане с общинско имущество“ в отдел  Дирекция „Строителство и благоустройство на територията“.
5. Длъжността младши юрисконсулт на ОбА и ОбС да се трансформира в длъжностите мл.юрисконсулт на ОбА – служебно правоотношение и юрисконсулт на ОбС – трудово правоотношение.

ІІ. Структура на Мероприятия към ОбА

1. Длъжността  главен специалист „ГРАО, обредни дейности, тъжни и весели ритуали“ да се трансформира в длъжност: Длъжностно лице по защита на данните  в дейност 745 "Обредни домове и зали".
2. Длъжността главен специалист "Отговорник за работещи по програми„ да се трансформира в длъжност главен специалист „ Търговия, транспорт и съобщения, наеми и пазари“.
3. Длъжността Главен специалист„МДТ, наеми и пазари“ да се трансформира в длъжност главен специалист „Касиер МДТ“.
4. Длъжността главен специалист "Управление при кризи" да се трансформира в длъжност  Гл. специалист "Временна трудова заетост". 
        С разкриването на нов център по проект „Искрица за независим живот- комплекс от социални и здравни услуги чрез създаване на Център за услуги в домашна среда - Неделино“ е необходимо устойчивост по проекта, където управлението е за сметка на община Неделино. На 02.01.2018г. бе подписано Споразумение с АСП и бяха преназначени 67 бр. Лични асистенти,  социални асистенти и домашни помощници в същия център. С тази цел предлагам за приемане и одобрение на 2 щатни бройки, които да бъдат финансирани от община Неделино за срок от 1 година.  Длъжностите са следните 
1. Ръководител проект
2. Социален работник
Да бъдат заложени в дейност 589 „Др. служби и дейности по социално осигуряване“
С оглед гореизложеното Ви предлагам следния проект за
 
Р Е Ш Е Н И Е :

На основание чл. 21, ал. 1, т. 2 и т. 5 от Закона за местното самоуправление и местната администрация, чл.15,ал.2 от ЗМСМА и в изпълнение разпоредбите с Решение № 286 на Министерския съвет от 2017 г. и новите стандарти за делегираните от държавата дейности с натурални и стойностни показатели през 2018 г. и във връзка с чл. 27, ал. 4 от ЗМСМА и чл. 122 , ал. 2 от Закона за публичните финанси извършва следните промени: 

I. Одобрява частично изменение в структурата на дейност 122 „Общинска администрация“ , считано от влизане в сила на Решението на Общинския съвет, съгласно Приложение№1.

II. Одобрява частично изменение в структурата на Мероприятия към ОбА, считано от влизане в сила на Решението на Общинския съвет, съгласно Приложение№2, като   включи  2 щатни бройки в „Център за услуги в домашна среда - Неделино“, които да бъдат финансират от община Неделино за срок  от  1 година в дейност 589 „Други служби и дейности  по социално осигуряване“.

	        Приложение №3, което  допълнително Ви е дадено, одобрява изменение на структурата на държавни дейности към община Неделино, по функции и служби, както е в Приложение №3.  Благодаря, Ви!
Инж. Стойко Еленов – Председател на ОбС: Благодаря, г-н Димитров! Становището на ПК по бюджет и финанси.
Г-н Сашо Бабачев: Уважаеми г-н Председател, уважаеми колеги, уважаеми г-н Зам. Кмет, уважаеми гости, след обсъждане на докладната, комисията взе следното решение: Одобрява докладната записка и проекта за решение, а именно частично изменение на  структурата на Общинска администрация в Община Неделино и Мероприятия към нея.
Инж. Стойко Еленов – Председател на ОбС: Благодаря! Колеги желае ли някой да вземе отношение? Г-н Петров, заповядайте!
Г-н Христо Петров: Г-н Председател, колеги общински съветници, практика стана в Общински съвет, едни докладни да получаваме, ние информираме обществеността и в последния момент  докладните се променят или се вкарват нови. 
	Г-н Председател, ще Ви помоля да не допускате такива действия по този начин ние заблуждаваме обществеността на Неделино, като ги информираме какво ще разглеждаме на сесията, а то разглеждаме коренно различно - съвсем друго. По точката, която в момента гледаме ние всъщност увеличаваме структурата и натоварваме бюджета с още три бройки. В последния момент пак с Ваша помощ г-н Председател изискахме Приложение №3, което трябваше да ни бъде раздадено предварително, защото е описано в точка трета, че длъжността „Гражданска защита и Пожарна безопасност“,  преминава във Функция II "Отбрана и сигурност". Все още нямаме и аз немога да разбера, ако може г-н Зам. Кмета да каже това новото или старото Приложение №3 . Дали се увеличава или е увеличено? В случая и аз незнам, ако може Зам. Кмета да ми отговори, д али това е старото или новото в случая. Това увеличение няма ли да попречи на така очакваната оздравителна програма, която ние взехме решение не да увеличаваме бройките, а да ги намаляме, за да ни дадат средства от МФ да погасим някакви задължения,  да вдигнем запорите на много имоти и други такива сметки. Бих искал да попитам не е ли по-добре да увеличим на съществуващите служители заплатите, отколкото да вкарваме нови бройки и нови разходи, тъй като според моето виждане, че един служител, когато му е ниска заплатата, той търси дофинансиране към нея по различни пътища. Това е, което искам да кажа.
Инж. Стойко Еленов – Председател на ОбС: Първо искам да кажа, че  това е ново предложение, в крайна сметка Общински съвет ще реши какво да приеме, но във входа на работа се налагат някой промени. Заповядайте г-н Димитров! 
Г-н Здравко Димитров – Зам. Кмет на Община Неделино: Благодаря, г-н Петров!
	Както и в докладната на кмета на общината, която зачетох е,  че ние правим частични изменения и като цяло непроменяме структурата с едно малко изключение, което мога да Ви го кажа и аз го зачетох в докладната. Община Неделино,  за да получи устойчивост по един проект като „Искрица за независим живот“ комплекс от социални и здравни услуги на Център за услуги в домашна среда - Неделино“. Това са т.нар. лични асистенти и домашни помощници. Едно от изискванията на проекта е ние да подсигурим ръководител проект и соц. работник, ако небяхме подсигурили за наша сметка, за Общинска администрация, тези хора нямаше да получат това финансиране. Ние  освен тези две бройки нищо незавишаваме от страна на структурата. По отношение на Приложение №3, то не е актуализирано от 2014 г. На този етап при това разпределение, числеността на персонала Общинска администрация е 52, като в т.2 „Отбрана и сигурност“ ще станат двама, образование и детски градини, ЦДГ, Други дейности по образование – 3, Детски ясли, Детски кухни и яслени групи, здравни кабинети, ЦОП , ЦНСТ, ЦСРИ  и др. всичко това са от делегирани от държавата дейности. Ние не увеличаваме в момента структурата, с изключение на тези две длъжности. По отношение на заплатите, незнам колко е информиран  г-н Петров, но в момента по етапно върви по отдели, актуализация на база  атестациите на служителите, увеличение на заплатите. Считано от 01.01.2018 г. минималната работна заплата е 510 лв., на всички които бяха на мин. заплата, бяха подновени с новите договори. На този етап по отдели върви и се надявам до края  м. март да получат, съгласно атестационните им карти завишение на заплатите на всички служители. 
По отношение на  оздравителната програма, поне аз с това, което съм в течение, тъй като и кметът на общината няколко пъти беше при МФ, последно миналата седмица преди да замине в командировка в чужбина, оздравителната програма е на финала. Очакват единствено отчетите за 2017 г.  да ги приложим, да ги изпратим за бюджета и да се надяваме, че от м. март ще имаме постановление. Това е за, което аз съм информиран и няма да рефлектира по отношение на критериите, които вие сте гласували и които ни бяха спуснати от МФ по отношение на оздравителната програма. Убеден съм, че това не води до съществени промени и не води до нещо, което да предизвиква, както срив в оздравителната програма, така  и срив в Общинска администрация. Благодаря, Ви!  
Г-н Христо Петров: Г-н Зам. Кмет, бихте ли ми казали това от 2014 г. ли е или е новото, което е увеличено с 1 бройка. 
Г-н Здравко Димитров – Зам. Кмет на Община Неделино: Това е от 2014 г., г-н Петров, а това е новото. 
Г-н Христо Петров: А, значи вече са го донесли! Благодаря! 
Д-р Румен Младенов: Г-н Председател, колеги, моето мнение малко се различава във връзка с това, че зад  таблиците, които са ни дадени не стоят само цифри и абриевиетура за длъжности и т.нат., а стоят живи физически лица. Според мен приоритет е кметът да си подбира и мен не ме интересува името на цифрата 1 и 2 , защото това е негова привилегия. Интересуваме обаче, защото уважаемите граждани, присъстващи тук 99 % са от Общинска администрация в момента,един от Вас искам да ми каже,  ако има нарушаване на нечий интерес, гласувайки това, да го каже сега. Аз не съм длъжен да знам параграфи, параметри и т. нат., интересуваме само едно нарушават ли се интересите на физически лица от администрацията. Ако кажете, че има някакъв проблем, аз ще гласувам „против“. Благодаря!
    Г-н Здравко Димитров – Зам. Кмет на Община Неделино: Уважаеми г-н Младенов, уважаеми г-н Председател, една част от истината, която е закована в тази структура е, че в момента трябва да възстановим три майки, които в старата структура нефигурират. Тези три майки са излезли в майчинство още 2014 г. – 2015 г., една част от тях и реално в новата структура, която беше приета в началото на мандата на нашата администрация, тези длъжности бяха закрити. Знаете, че по закон, майките са защитени и ние трябва да вземем мерки тези майки да ги възстановим на работа, защото попадаме под ударите на Инспекция по труда, така и съдебни процедури, за това го свеждам до Вашето внимание. Благодаря, ви! 
Г-н Бабачев: Уважаеми колеги, г-н Председател, уважаеми г-н Зам. Кмет, в нещата, които ни се предлагат в структурата забелязвам обединени длъжности, ако е била една длъжността ние ги правим на две. В т.4 Главен експерт "Общинска собственост, разпореждане с общинско имущество, транспорт и съобщения" да се трансформира в длъжност Главен експерт "Общинска собственост, разпореждане с общинско имущество“, същата тази длъжност преминава в Дирекция „Строителство и благоустройство на територията“. С това по-надолу в структурата на Мероприятията на Общинска администрация, отваряме друга длъжност. Длъжността, която е в четвърта точка сега става две длъжности. Мисля, че се увеличават действително бройките. 
Д-р Румен Младенов: Числеността си се запазва.
 Г-н Здравко Димитров – Зам. Кмет на Община Неделино: Може ли да отговоря,  г-н Бабачев?
Г-н Бабачев: Ще отговорите, струвами се, че структурата на Общинска администрация е гласува Общински съвет и ние ще кажем какво не трябва, а чак тогава кметът си назначава.  
  Г-н Здравко Димитров – Зам. Кмет на Община Неделино: Благодаря, г-н Бабачев! 	Вие сте абсолютно прав по отношение на структурата на ОбА – Неделино, кметът е този който определя какви длъжности му са необходими и как да управлява общината по отношение на предлагането на докладна записка за промяна на структурата. По отношение на това, което Вие предлагате за тази длъжност, която е гл. експ. „Общинска собственост и разпореждане с общинско имущество“, до сега тази длъжност се съвместяваше само от един. Поради факта, че длъжността „Общинска собственост“  е доста натоварена, като длъжност, това беше един пропуск на предходната структура на Общинска администрация, където до сега винаги е имало тези две длъжности „Транспорт, съобщения и  търговия“ бяха отделно и „Общинска собственост“ си беше отделно. Като цяло идеята беше и да наистина губим субсидии, но не ги губим от това, че в момента не сме имали такава  длъжност, човек който да отговаря, а за това, че са сключени договори с десет годишен срок с транспортни фирми, които на този етап ги каним и Министерството на транспорта не ги признава  тези договори и казва, че ги лишава от субсидии. Във връзка с това да коригираме договорите при покана от наша страна  на тези транспортни фирми, едната фирма се съгласи, а останалите категорично отказаха. Затова на този етап ние по отношение на субсидии за планински или полупланински територии не получаваме субсидии. Истината е такава, че 2014 г. са сключени десет годишни срокове, които Министерството на транспорта казват, че неповече от петгодишен срок е за такъв вид транспорт, които са междуградските линии.  Това са допълващи субсидии за планински и полупланински район, където сумата е доста очевадна. Не увеличаваме бройките пак Ви казвам, единствено бройките за ръководител и социален работник по „Искрица независим живот“ .
Инж. Стойко Еленов – Председател на ОбС: Колеги,  някой друг да вземе отношение? Ако няма да преминем към гласуване така предложения проект за решение да стане решение, с допълнението да одобрим и Приложение №3 за числеността и държавните дейности към Община Неделино, моля да гласува.  
Гласували ”ЗА” 10, както следва: Борислав Беширов,  Генадий Бакалов,  инж. Огнян Бабачев, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 1 , както следва: Огнян Годумов,  се прие 
РЕШЕНИЕ 
№ 556
На основание чл. 21, ал. 1, т. 2 и т. 5 от Закона за местното самоуправление и местната администрация, чл.15, ал.2 от ЗМСМА и в изпълнение разпоредбите с Решение № 286 на Министерския съвет от 2017 г. и новите стандарти за делегираните от държавата дейности с натурални и стойностни показатели през 2018 г. и във връзка с чл. 27, ал. 4 от ЗМСМА и чл. 122 , ал. 2 от Закона за публичните финанси, Общински съвет гр. Неделино: 
		 I. Одобрява частично изменение в структурата на дейност 122 „Общинска администрация“, считано от влизане в сила на Решението на Общинския съвет, съгласно Приложение№1.
	            II. Одобрява частично изменение в структурата на Мероприятия към ОбА, считано от влизане в сила на Решението на Общинския съвет, съгласно Приложение№2, като   включи  2 щатни бройки в „Център за услуги в домашна среда - Неделино“, които да бъдат финансират от община Неделино за срок  от  1 година в дейност 589 „Други служби и дейности  по социално осигуряване“.
III. Одобрява изменение, съгласно Приложение №3 за числеността и държавните дейности към Община Неделино.

ПО ТОЧКА ТРЕТА:  Докладна записка от Боян Кехайов – Кмет на Община Неделино, относно: Отчет за командировъчните разходи на кмета на Община Неделино за периода 01.10.2017 г. – 31.12.2017 г.

 Инж. Стойко Еленов – Председател на ОбС: Заповядайте, г-н Димитров!. 
   Г-н Здравко Димитров – Зам. Кмет на Община Неделино:  Благодаря, г-н Председател! На Вашето внимание предлагам докладна записка, относно  Отчет за командировъчните разходи на кмета на Община Неделино за периода 01.10.2017 г. – 31.12.2017 г. Предлагам да приемете следното проекто – решение на основание чл. 21, ал.1, т.6 от ЗМСМА, Общински съвет – Неделино приема отчета за командировъчните разходи на кмета на община Неделино за периода 01.10.2017 г. – 31.12.2017 г. в размер на 951.24 лв. Имате го отчета, благодаря за вниманието! 
Инж. Стойко Еленов – Председател на ОбС: Становището на ПК1 Бюджет и финанси.
Г-н Сашо Бабачев: Уважаеми г-н Председател, уважаеми колеги, уважаеми г-н Зам. Кмет, уважаеми гости, след обсъждане с 4 гл. „за“, 0 „против“ и 0 „въздържали се“, комисията дава следното становище: Общински съвет гр. Неделино да приеме отчета за командировъчните разходи на кмета на община Неделино за периода 01.10.2017 г. – 31.12.2017 г. в размер на 951.24лв.
Инж. Стойко Еленов – Председател на ОбС: Благодаря! Колеги желае ли някой да вземе отношение? Ако няма да преминем на поименно гласуване. 


Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 0,  се прие 

РЕШЕНИЕ 
№ 557

       На основание чл. 21, ал.1, т.6 от ЗМСМА, Общински съвет – Неделино приема отчета за командировъчните разходи на кмета на община Неделино за периода 01.10.2017 г. – 31.12.2017 г. в размер на 951.24 лв.
ПО ТОЧКА ЧЕТВЪРТА: Разглеждане на Отчет за дейността на Местната комисия за борба срещу противообществените прояви на малолетни непълнолетни, при Общинска администрация  -  гр. Неделино, област Смолян за 2017 г.


Инж. Стойко Еленов – Председател на ОбС: Заповядайте, г-н Димитров!. 
   Г-н Здравко Димитров – Зам. Кмет на Община Неделино: На Вашето внимание предлагаме отчет за дейността на Местната комисия за борба срещу противообществените прояви на малолетни непълнолетни, при Общинска администрация  -  гр. Неделино, област Смолян за 2017 г. Отчета Ви е предложен и на хартиен и електронен носител, съгласно текста. Заповядайте! 
Инж. Стойко Еленов – Председател на ОбС: Г-н Петров, становището на комисията?

Г-н  Христо Петров: В 10.00 ч. имахме комисия, на която комисия за борба срещу противообществени прояви на малолетни и непълнолетни в ОбА-гр. Неделино не благоволи никой  да дойде на тази комисия, ние чакахме половин час.  От сведение на техническия сътрудник на ОбС е информирала комисията, която да дойде и разгледаме отчета. За това решението на комисията е да отложи разглеждането на отчета. Аз мисля, че са доста членове в комисията и поне един можеше да дойде. За това комисията предложи да се отложи разглеждането за следващо заседание. 

Г-н Здравко Димитров – Зам. Кмет на Община Неделино: Ние отчета сме го дали пред съответните органи, има информативен характер пред Вас. Дали ще го приемете или не, това е друг въпрос. Това е работата на обществените възпитатели. Колко случая имаме на малолетни и непълнолетни лица, техните деяния, какви случаи е разгледала комисията. Ако това не представлява интерес пред Вас може да я отложите, нямам нищо против, но това влияе на нашите деца. 
Инж. Стойко Еленов – Председател на ОбС: Някой друг ще вземе ли отношение? Ако няма да преминем на гласуване становището на ПК 6 Борба с корупцията, злоупотреба с общински средства, противообществени прояви, обществен ред и сигурност. 
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 1,  се прие
РЕШЕНИЕ 
№ 558

	Общински съвет - гр. Неделино отлага разглеждането за следващо заседание  Отчет за дейността на Местната комисия за борба срещу противообществените прояви на малолетни непълнолетни, при Общинска администрация  -  гр. Неделино, област Смолян за 2017 г.

ПО ТОЧКА ПЕТА: Разглеждане на Информация за дейността на РС „ПБЗН“ – Златоград през  периода на 2017г.

Инж. Стойко Еленов – Председател на ОбС: Заповядайте, г-н Димитров!.
Г-н Здравко Димитров – Зам. Кмет на Община Неделино:  Имате тази информация на РС „ПБЗН“ – Златоград през  периода на 2017г. Това е информативно за дейността, Вие решавате. 
Инж. Стойко Еленов – Председател на ОбС: Становище на ПК1 Бюджет и финанси. 
Г-н Сашо Бабачев: Уважаеми г-н Председател, уважаеми колеги, уважаеми г-н Зам. Кмет, уважаеми гости, след обсъждане с 4 гл. „за“, 0 „против“ и 0 „въздържали се“, комисията дава следното становище: Комисията предлага Общински съвет да приеме информация на РС „ПБЗН“ – Златоград през  периода на 2017г.
Инж. Стойко Еленов – Председател на ОбС: Благодаря! Колеги, желае ли някой да вземе отношение?
Г-н Петров: Уважаеми г-н Председател, колеги общински съветници, г-н Зам. Кмет, уважаеми съграждани практика е било до сега винаги да присъства някой от началниците на пожарната охрана. Аз незнам дали е изпратено писмо.
Инж. Стойко Еленов – Председател на ОбС: Поканил съм го, ако има възможност. Така или иначе тя е представена информацията и е за сведение. Колеги,  някой желае ли да вземе отношение? Ако няма да преминем на гласуване, като предложението за решение е да приемем информацията на РС „ПБЗН“ – Златоград през  периода на 2017г.
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0,  се прие
РЕШЕНИЕ 
№ 559
	Общински съвет – гр. Неделино на основание чл.21, ал.1, т.23 от ЗМСМА приема Информация  за дейността на  РС „ПБЗН“ – Златоград  през периода на 2017 г.
ПО ТОЧКА ШЕСТА:  Докладна записка от Боян Кехайов – Кмет на община Неделино, относно: Приемане на Общинска стратегия за личностно развитие на децата и учениците в община Неделино 2018 – 2020 година.

Инж. Стойко Еленов – Председател на ОбС: Заповядайте, г-н Димитров!.
Г-н Здравко Димитров – Зам. Кмет на Община Неделино: На Вашето внимание предлагам докладна записка от Боян Кехайов – Кмет на община Неделино, относно: Приемане на Общинска стратегия за личностно развитие на децата и учениците в община Неделино 2018 – 2020 година. Докладната е пред Вас, стратегията също е раздадена предварително. Във връзка с гореизложеното предлагам Общинска съвет да приеме стратегията. 
Инж. Стойко Еленов – Председател на ОбС: Становището на ПК4 Образование, култура и човешки ресурси – д-р Милка Любомирова. 
Д-р Милка Любомирова: Уважаеми г-н Председател, уважаеми колеги, уважаеми Зам. Кмет, уважаеми гости, комисията се запозна с докладната записка от Боян Кехайов – Кмет на Община Неделино и дава следното становище: Общински съвет да приеме Общинска стратегия за личностно развитие на децата и учениците в община Неделино 2018 – 2020 година.
Инж. Стойко Еленов – Председател на ОбС: Благодаря! Колеги, желае ли някой да вземе отношение? Г-н Бакалов, заповядайте! 
Г-н Генадий Бакалов: Уважаеми г-н Председател, уважаеми колеги, уважаеми Зам. Кмет, уважаеми гости, изчетох стратегията с цел да уважа работата на хората, които са правили стратегията и някак си ми се видя незавършена. Реших в последния момент под формата на предложение, фактически липсва  механизъм за управление, мониторинг,  оценка на изпълнението. Това е цяла една завършваща глава, където в нея трябва да има система на  мониторинг. Индикатори има, но тези индикатори са описани до институции, а децата получили подкрепата, като видове подкрепа, като брой – несъществува, след това финансиране на стратегията и заключение. Има допълнение по отношение на предизвикателствата, по отношение целите и анализ е изчерпателна. По отношение на предизвикателствата мисля,  че там  три неща би трябвало да се впишат : осигуряване на достатъчен брой квалифицирани специалисти за представяне на мерки за обща и най-вече за допълнителна подкрепа на децата и учениците в детските градини и училища- психолози, логопеди ресурсни учители, социални работници, осигуряване на помощници на учителя при прояви от аутистичен спектър, при емоционални и/или поведенчески затруднения, при сензорни или неврологични увреждания. Следващото, което е много важно е повишаване на компетентностите във връзка с подкрепата за личностно развитие на всички педагогически специалисти в детските градини, училищата и центровете за подкрепа. Следващото е  превръщането на детето /ученика в активен участник в дейностите по подкрепа за личностно развитие понеже стратегията е така написана, че говорим може за конкретни ученици, просто и в индикаторите да се отрази. В първите две точки от индикатори да бъде: брой деца и ученици, получили подкрепа - по видове подкрепа. И другото е брой реинтегрирани деца и ученици – според  профила на отпадналите на образователната система. Акцентите на тези центрове, всички  отчети да бъдат пренасочени към конкретни ученици и деца. Съответно финансиране на стратегия, би трябвало да има все пак едно изречение, че финансиране на настоящата стратегия се осъществява със средства от европейски фондове, държавен бюджет, общински бюджет, както чрез дарение спонсорство и др., всъщност да има една завършеност. 
Инж. Стойко Еленов – Председател на ОбС:Благодаря! Аз предполагам, че няма да е проблем да се допълнят тези неща.
Г-н Здравко Димитров – Зам. Кмет на Община Неделино: Тя е отворена и може по всяко време да се допълва. Благодаря, г-н Бакалов за предложенията! Ще ги включим, стратегията е отворена.
Г-жа Илияна Дуганова – гл.експ. „Образование“: Тази стратегия е нова, която се въвежда със Закона за училищно и предучилищно образование, а именно подкрепа за децата. Както каза г-н Бакалов не само децата, които имат нужда наистина от такава подкрепа, но и деца, които са с изявени дарби. Приемаме неговите мотиви да се включат в стратегията, но искам да вмъкна, че тази стратегия е разработена въз основа на Областната стратегия т.е дадена ни е рамката, по която ние координираме нашите заложени цели. Ако сте си направили труда да погледнете областната стратегия ще видите, че там трябва да са поставени тези индикатори. 
Г-н Генадий Бакалов: По отношение на целите аз не ги коментирам, коментирам по-скоро анализа, след анализа предизвикателството и след това вече отчитането на стратегията по индикатори. 
Инж. Стойко Еленов – Председател на ОбС: Ако няма друг желаещ да вземе отношение да гласуваме предложения проект за решение с това допълнение на г-н Бакалов.
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0,  се прие
РЕШЕНИЕ 
№ 560

На основание чл. 21, ал. 1, т. 12 и ал. 2 от Закона за местното самоуправление и местната администрация, чл. 197, ал. 1 и ал. 2 от Закона за предучилищното и училищното образование и във връзка с чл. 5 от Наредбата за приобщаващото образование, Общински съвет гр. Неделино приема Общинска стратегия за подкрепа за личностно развитие на децата и учениците в община Неделино за периода 2018 – 2020 година, като:
  Раздел  V. Анализ  на  състоянието  на общинската политика за подкрепа за личностното развитие и сътрудничество между институциите. Предизвикателства, се допълва описания на предизвикателства както следва:
- Осигуряване на достатъчен брой квалифицирани специалисти за предоставяне на мерки за обща и най-вече за допълнителна подкрепа на децата и учениците в детските градини и училищата – психолози, логопеди, ресурсни учители, социални работници. Осигуряване на помощници на учителя при прояви от аутистичния спектър, при емоционални и/или поведенчески затруднения, при сензорни и/или неврологични увреждания;
- Ефективно взаимодействие с родителите в процесите на приобщаване – обезпечаване на тяхната информираност по отношение на механизмите за предоставяне на подкрепа за личностно развитие, институциите, които я предоставят, както и по отношение на техните права, задължения и компетентности като активни участници в развиването на способностите и уменията  на децата и учениците;
-Повишаване на компетентностите във връзка с подкрепата за личностно развитие на всички педагогически специалисти в детските градини, училищата и центровете за подкрепа за личностно развитие за своевременно идентифициране на потребностите от обща и допълнителна подкрепа и предоставянето на адекватни мерки;
-Осигуряване на адекватна подкрепяща среда във всички компоненти и увеличаване броя на образователните институции, които я предоставят;
-Превръщане на детето/ученика в активен участник в дейностите по подкрепа за личностното развитие;

Раздел VІІІ:  Индикатори за постигане на целите на стратегията се допълва, както следва: 
             Постигането на оперативните цели на общинската стратегия ще се следи чрез няколко основни индикатора, свързани с основните аспекти от цялостната промяна, както следва:
· Брой деца и ученици, получили подкрепа – по видове подкрепа;
· Брой реинтегрирани деца и ученици – според профила на отпадналите от образователната система;
· Брой специалисти, ангажирани в процесите по осигуряване на подкрепа;
· Брой институции, реализиращи дейности по подкрепа;
· Брой институции с увеличен кадрови капацитет – назначени квалифицирани кадри, в т. ч. училищни лекари, медицински сестри, педагогически съветници, психолози, ресурсни учители и др.

Създава се нов Раздел:  IX.  Финансиране на стратегията
[bookmark: _GoBack]	Финансирането на настоящата Стратегия се осъществява със средства от Европейските фондове, чрез Държавния бюджет, Общинския бюджет, както и чрез дарения, спонсорство и други източници.
ПО ТОЧКА СЕДМА: Докладна записка от Боян Кехайов – Кмет на община Неделино, относно:  Изтичане  срока на Договор №21/04.04.2013г. за наем на обект:”Клинична лаборатория”,находящ се на първия етаж в сградата на бивше „Ученическо общежитие”.
Инж. Стойко Еленов – Председател на ОбС: Заповядайте, г-н Димитров!.
Г-н Здравко Димитров – Зам. Кмет на Община Неделино: Уважаеми дами и господа общински съветници на Вашето внимание предлагам докладна записка от Боян Кехайов – Кмет на община Неделино, относно:  Изтичане  срока на Договор №21/04.04.2013г. за наем на обект:”Клинична лаборатория”,находящ се на първия етаж в сградата на бивше „Ученическо общежитие”. Предлагам Общински съвет да разгледа докладната и да приеме  следното проекто – решение: Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 16   от Наредба № 2 за реда за придобиване, управление и разпореждане с общинско имущество, реши:
 1. Дава съгласие да бъде отдаден под наем чрез публично оповестен конкурс за срок от 5 (пет) години  на обект ”Клинична лаборатория” с площ 20.00 кв.м.,
            2.  Определя началната  месечна наемна цена    в размер на  50.00 лв. (петдесет лв.) без ДДС.
  3. Упълномощава Кмета на община Неделино да организира  процедурата за отдаване под наем.
Инж. Стойко Еленов – Председател на ОбС: Г-н Младенов, становището на комисията?
Д-р Румен Младенов: Уважаеми г-н Председател, колеги, днес в 10.00 ч. е осъществена  комисията по здравеопазване,  бе взето решение, проектът за решение на кмета на общината да стане решение.
Г-н Петров:  Проекто -  решенията са две и аз предлагам да гласуваме Решение №2,  само с една поправка с определена начална наемна цена  в размер на 100 лв. Коя е по-добра вече докторите ще кажат.    
Д-р Румен Младенов: За добра и лоша няма да коментираме, но по отношение на наемната цена  мисля, че тази цена е нормална. 
Инж. Стойко Еленов – Председател на ОбС: В случая обсъждаме решение № 2.
Г-н Здравко Димитров – Зам. Кмет на Община Неделино: Искам да Ви информирам, че в момента е 150 лв. Фирма „Рамос“, която  в момента е сегашен наемател  плаща 150 лв. Ще има конкурс никой неможе да каже до къде ще стигне. 
Инж. Стойко Еленов – Председател на ОбС: Колеги, някой друг желае ли да вземе отношение? Ако няма да преминем към гласуване, като гласуваме предложение №2 , което е по предложение на комисията и г-н Димитров.  Гласуването е поименно. 
Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 0,  се прие 

РЕШЕНИЕ 
№ 561
Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 16   от Наредба № 2 за реда за придобиване, управление и разпореждане с общинско имущество, реши:
 1. Дава съгласие да бъде отдаден под наем чрез публично оповестен конкурс за срок от 5 (пет) години  на обект ”Клинична лаборатория” с площ 20.00 кв.м.,
            2.  Определя началната  месечна наемна цена  в размер на  50.00 лв. (петдесет лв.) без ДДС.
  3. Упълномощава Кмета на община Неделино да организира  процедурата за отдаване под наем.

ПО ТОЧКА ОСМА: Докладна записка от инж. Стойко Еленов – Председател на Общински съвет гр. Неделино, относно: Отмяна на Решение № 526/07.12.2017 г., прието с Протокол №35.  
Инж. Стойко Еленов – Председател на ОбС: Това Решение е във връзка с отстъпеното право на строеж и стана безпредметно, тъй като следващата точка е едно друго решение, с което изменяме това. Предлагам това решение да го отменим.  Желае ли някой да вземе отношение? Ако няма, който е съгласен предложения проект за решение да стане решение, моля да гласува.
Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 0,  се прие 
РЕШЕНИЕ 
№ 562

На основание чл.99, т.2 от АПК, Общински съвет – гр. Неделино отменя Решение № 526/07.12.2017 г. поради неговата незаконосъобразност. 

ПО ТОЧКА ДЕВЕТА:  Докладна записка от инж. Стойко Еленов – Председател на Общински съвет гр. Неделино, относно: Отмяна на Решение №547/29.01.2018 г. на Общински съвет – Неделино, проведено на 29.01.2018г. по Протокол №39, върнато като незаконосъобразно  за ново обсъждане.

Инж. Стойко Еленов – Председател на ОбС: Тук е във връзка с Решение №547 за отстъпено право на строеж. Това решение е върнато като незаконосъобразно от Областния  управител. Предлагам,  то да бъде отменено. Трябваше да постъпи една нова докладна, но се установи, че няма да може влезне на това заседание. Предлагам да отменим и това решение. На някой от следващите заседания кметът да внесе една нова докладна за отстъпено право на строеж. Желае ли някой да вземе отношение? Ако няма да преминем на гласуване предложения проект за решение.  


Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев,  инж. Стойко Еленов, Христо Петров,  „ПРОТИВ” – 0; „ВЪЗДЪРЖАЛИ СЕ”: 0,  се прие 
РЕШЕНИЕ 
№ 563
            На основание чл.45, ал.9 от ЗМСМА и във връзка с Заповед № АП-03-14-42/13.02.2018 г. на Областен управител на област Смолян, Общински съвет – Неделино ОТМЕНЯ свое Решение № 547/29.01.2018 г. поради неговата незаконосъобразност. 

ПО ТОЧКА ДЕСЕТА: Докладна записка от Стойко Еленов – Председател на Общински съвет – гр. Неделино, относно: Приемане на решение по Разпореждане №82/30.01.2018г. на Окръжен съд Смолян по НОХД №125/2017г., за конституиране или отказ за конституиране на Общински съвет гр. Неделино, като граждански ищец по НОХД №125/2017г. по описа на Окръжен съд гр. Смолян.

      Инж. Стойко Еленов – Председател на ОбС: В тази връзка докладната Ви е раздадена. Запознати сте, дадена Ви беше възможност да се запознаете  с обвинителния акт. Постъпи разпореждане от Окръжен съд  - Смолян, което трябва да вземем отношение дали  да се конституираме като ищец или не. В тази връзка съм предложил два проекта  за решения. Давам думата за становище на ПК Бюджет и финанси – г-н Сашо Бабачев. 
      Г-н Сашо Бабачев:  Уважаеми г-н Председател, уважаеми колеги, уважаеми гости, след обсъждане на докладната записка с 4 гл. „за“, 0 „против“ и 0“въздържали се“, комисията дава следното становище: Общински съвет гр. Неделино  на настоящия етап счита, че няма основание за предявяване на граждански иск по НОХД №125/2017г. по описа на Окръжен съд гр. Смолян срещу Асен Стоянов Димитров, бивш управител на „БКД“ – Неделино ЕООД, тъй като такъв иск може да бъде заведен след приключване на НОХД №125/2017г. по описа на Окръжен съд гр. Смолян.
     Инж. Стойко Еленов – Председател на ОбС: Колеги, желае ли някой да вземе отношение? 
Г-н Христо Петров: Г-н Председател, колеги общински съветници, г- н Зам. Кмет, аз подкрепям решение №2 на комисията, която трябва да гласуваме и предварително изпълнение на това решение, защото е необходимо във връзка със 7-дневния срок, който ни е определен във връзка с писмото, което Вие ни запознахте. Предлагам да гласуваме Решение №2 .
Инж. Стойко Еленов – Председател на ОбС: Благодаря, колеги! Някой друг желае ли да вземе отношение? Предлагам да минем на гласуване становището на постоянната комисия и предложението на г-н Петров, а именно втория проект за решение: На основание чл.21, ал.1, т.23 от ЗМСМА, Общински съвет гр. Неделино на настоящия етап счита, че няма основание за предявяване на граждански иск по НОХД №125/2017 г. по описа на Окръжен съд гр. Смолян срещу Асен Стоянов Димитров, бивш управител на „БКД“ – Неделино ЕООД, тъй като такъв иск може да бъде заведен след приключване на НОХД №125/2017 г. по описа на Окръжен съд гр. Смолян. Задължава Председателя на Общински съвет гр. Неделино да изпълни решението, като информира съда за приетото решение. 
На основание чл.60, ал.1 от АПК, Общински съвет гр. Неделино допуска предварително изпълнение на решението от деня на приемането. 
Мотивите за предварителното изпълнение на решението: Налице са особено важни обществени интереси за Община Неделино. Необходимо е да бъдат предприети действия по защита на Община Неделино във връзка със 7- дневния срок определен от Окръжен съд – Смолян, който е от 22.02.2018 г. 
Г-н Христо Петров: Г-н Председател, ако може  две отделни решения да гласуваме, защото има вероятност Областния управител или някой друг да обжалва едно от становищата, а другото да си остане. С две гласувания и две решения да бъде и за предварителното изпълнение и становището на постоянната комисия. 
 Инж. Стойко Еленов – Председател на ОбС: Добре, ще ги разделим в две решения. Който е съгласен така предложения проект да стане решение, моля да гласува. 
Гласували ”ЗА” 10, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев, Христо Петров,  „ПРОТИВ” – 1, както следва: инж. Стойко Еленов,  „ВЪЗДЪРЖАЛИ СЕ”: 0,  се прие 
РЕШЕНИЕ 
№ 564

На основание чл.21, ал.1, т.23 от ЗМСМА, Общински съвет гр. Неделино на настоящия етап счита, че няма основание за предявяване на граждански иск по НОХД №125/2017 г. по описа на Окръжен съд гр. Смолян срещу Асен Стоянов Димитров, бивш управител на „БКД“ – Неделино ЕООД, тъй като такъв иск може да бъде заведен след приключване на НОХД №125/2017 г. по описа на Окръжен съд гр. Смолян.
Задължава Председателя на Общински съвет гр. Неделино да изпълни решението, като информира съда за приетото решение.
Г- н Христо Петров: Да гласуваме решението и за предварителното изпълнение. 

Гласували ”ЗА” 11, както следва: Борислав Беширов,  Генадий Бакалов,  инж. Огнян Бабачев, Огнян Годумов, д-р Милка Любомирова, д-р Румен Младенов, Ружо Младенов, Сашо Бабачев, Стоян Чаушев, инж. Стойко Еленов, Христо Петров,  „ПРОТИВ” – 0,  „ВЪЗДЪРЖАЛИ СЕ”: 0,  се прие 
РЕШЕНИЕ 
№ 565

	На основание чл.60, ал.1 от АПК, Общински съвет гр. Неделино  допуска предварително изпълнение на Решение №564/22.02.2018 г. от деня на приемането.
Мотиви за предварително изпълнение на решението: Налице са особено важни обществени интереси за Община Неделино. Необходимо е да бъдат предприети действия по защита на Община Неделино във връзка със 7- дневния срок определен от Окръжен съд – Смолян, който е от 22.02.2018 г. 
ТОЧКА ЕДИНАДЕСЕТА: Други. 
Инж. Стойко Еленов – Председател на ОбС: Няма молби за разглеждане.  Ако нямате питания, поради изчерпване на дневния ред закривам днешното заседание.  



инж. Стойко Еленов……………….
Председател на Общински съвет
гр. Неделино

